'मुंबई सेंट्रल' टर्मिनस का बदलेगा नाम! 'नाना शंकर सेठ' टर्मिनस किए जाने का प्रस्ताव
शिवसेना के सांसद अरविंद सावंत ने केंद्र सरकार से मुंबई सेंट्रल टर्मिनस का नाम बदलकर नाना शंकर सेठ टर्मिनस करने की मांग की है।
नई दिल्ली. शिवसेना के सांसद अरविंद सावंत ने केंद्र सरकार से मुंबई सेंट्रल टर्मिनस का नाम बदलकर नाना शंकर सेठ टर्मिनस करने की मांग की है। उन्होंने इस संदर्भ में केंद्र सरकार को पत्र भी लिखा है। इस पत्र के जवाब में केंद्रीय राज्य मंत्री नित्यानंद राय ने उन्हें कहा है कि महाराष्ट्र सरकार से मुबई सेंट्रल टर्मिनस का नाम बदलकर नाना शंकर सेठ सेंट्रल टर्मिनस करने के संबंध में प्राप्त प्रस्ताव अभी प्रक्रियाधीन है। सभी संबंधित एजेंसियों से रिपोर्ट प्राप्त होने के उपरांत इस संबंध में उचित कार्रवाई की जाएगी।Image Source : SPECIAL ARRANGEMENT'मुंबई सेंट्रल' टर्मिनस का बदलेगा नाम! 'नाना शंकर सेठ' टर्मिनस किए जाने का प्रस्ताव